《沁园春 大风雪中过周孝候墓》
清代·万廷仕

十里春城，千秋古墓，老树峥嵘。正悲风四起，枭呼木末，浮云低正，厓拄冰泠。

屐齿迷离，帽檐攲侧，扑面飞花煞有情。方凝伫，恍灵旗高飐，长剑空横。

他时闲眺闲凭，奈此际崚嶒冰雪撑。似剡溪乘兴，便教舟放。

灞桥冲冻，赢得诗成。何处玉龙，霎时战败，一片抛鳞御甲声。

还追忆、忆沙场星陨、遗恨难平。

作者简介：万廷仕（1618-1681），字大士，号馀庵，宜兴人，邑廪生，顺治戊子年（公元1648年）拔贡授河南临漳县知县。享年六十三岁。著有《馀庵集》。